તુલસીશ્યામ હવે ફકત પાંચેક કિલોમીટર દૂર હતુ અને જીપના બીજા ટાયરમાં પણ પંચર પડયું હવે બીજો કોઈ ઉપાય ન હતો વાયરલેસથી ધારી કોડીનાર સંપર્ક કરવા કોશિષ કરી પરંતુ કવરેજ બહાર હતા ધનઘોર અંધારી મેઘલી રાતનાગાઢ જંગલ અને ઝરમર ઝરમર વરસાદ ચાલુ વળી જંગલમાં માખી જેવડા મચ્છર એક ડંશ દે એટલે ટાંડર કરડી હોય તેવી કાળી બળતરા થતી હતી અહી સવાર સુધી રોકાવાય તેવું હતુ જ નહી તેમ કોઈ બીજુ વાહન પણ મળે તેમ નહતુ જેથી હવે વરસતા વરસાદે પણ ચાલીને તુલસીશ્યામ જવું પડે તેવી સ્થિતિ હતી જયદેવ પાસે રીવોલ્વર હતી બાકીના જવાનોએ જીપમાં જે હથીયારો પડયા હતા તે લીધા કેમકે જંગલમાં જેટલો સિંહનો ડર નહિ તેટલો દીપડાઓનો હતો કેમકે દીપડા પાછળથી લુચ્ચાઈપૂર્વક હુમલા કરતા હોય છે.